NORAKSTS

|  |  |
| --- | --- |
| 28.11.2024. | Nr.15/6 |

**AGLOMERĀCIJAS ROBEŽAS MAIŅA JELGAVAS VALTSPILSĒTAS PAŠVALDĪBAS TERITORIJĀ**

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 4** (A.Pagors, G.Kurlovičs, A.Rublis, A.Tomašūns), **ATTURAS – nav**,

Saskaņā ar 2002. gada 22. janvāra Ministru kabineta noteikumu Nr. 34 “Noteikumi par piesārņojošo vielu emisiju ūdenī” (turpmāk – Noteikumi) 31. 1 punktu prasības komunālo notekūdeņu centralizētai savākšanai un emisijai nosaka visām apdzīvotajām vietām vai to robežās esošām atsevišķām teritorijas daļām, kur iedzīvotāju skaits, apdzīvotības blīvums un ekonomiskā aktivitāte ir pietiekami koncentrēta, lai būtu ekonomiski pamatoti veidot centralizētu kanalizācijas tīklu sistēmu notekūdeņu savākšanai un novadīšanai uz notekūdeņu attīrīšanas iekārtām vai uz to galīgās novadīšanas vietu vidē (turpmāk – aglomerācija). Noteikumu 31.2 punktā noteikts, ka vietējā pašvaldība līdz 2024. gada 30. jūnijam un pēc tam ne retāk kā reizi septiņos gados izvērtē tās administratīvajā teritorijā esošo aglomerāciju robežas, ņemot vērā tehniskās un ekonomiskās iespējas veikt esošās centralizētās kanalizācijas sistēmas paplašināšanu vai jaunas centralizētās kanalizācijas sistēmas izbūvi, un, ja nepieciešams, precizē aglomerācijas robežas.

Jelgavas valstspilsētas pašvaldības aglomerācijas precizēšanas darba grupa (Izveidota ar Jelgavas valstspilsētas pašvaldības 2024. gada 26. janvāra rīkojumu Nr.23-ri) izvērtēja esošās aglomerācijas robežas, precizēja tās ņemot vērā tehniskās un ekonomiskās iespējas veikt esošās centralizētās kanalizācijas sistēmas paplašināšanu un sagatavoja aglomerācijas novērtējuma pamatojumu.

Noteikumu 31.3 nosaka, ka vietējās pašvaldības dome pieņem lēmumu par aglomerācijas robežu noteikšanu un līdz 2025. gada 2. janvārim iesniedz Klimata un enerģētikas ministrijai lēmumu par aglomerācijas robežu noteikšanu, tā pamatojumu un kartogrāfisko materiālu ar aktuālo aglomerācijas robežu. Savukārt, ja vietējās pašvaldības dome pieņem lēmumu mainīt aglomerācijas robežu, pašvaldība mēneša laikā pēc attiecīgā lēmuma pieņemšanas iesniedz Klimata un enerģētikas ministrijā pieņemto lēmumu, tā pamatojumu un kartogrāfisko materiālu ar aktuālo aglomerācijas robežu.

Ņemot vērā minēto un pamatojoties uz Pašvaldību likuma 10. panta pirmās daļas 21.punktu un 2002. gada 22. janvāra Ministru kabineta noteikumu Nr. 34 “Noteikumi par piesārņojošo vielu emisiju ūdenī” 31.3 punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Mainīt Aglomerācijas robežu Jelgavas valstspilsētas pašvaldības teritorijā (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī